佢喺2015年區議會選舉期間，就候選人游蕙禎外型喺facebook同埋instragram發表意見，話人哋「係嚟選美既」，但係就以「本人意見不代表本人立場」作結，被網民認為係「終極頭盔」。事後佢因為被人批評，再出留言話其實自己根本冇了解有關候選人，網民認為佢唔理人哋選舉政綱，只係評頭品足，認為佢係唔抵得人哋樣貌出眾，抹黑對方只係靠樣貌拉票，係無知嘅表現。